એનાલિસ્ટ્સનું માનવું છે કે, બ્રિટનમાં હેડક્વાટર ધરાવતી વોડાફોનનો ગ્લોબલ પાર્ટનરશિપમાં સારો ટ્રેક રેકોર્ડ હોવાથી મર્જર બાદ બનનારી કંપની સારી સ્થિતિમાં હશે. આ કંપનીનું ઓપરેટિંગ માર્જિન 14 ટકાના CAGRથી વધીને ફાઈનાન્શિયલ યર 2024 સુધી 39.4 ટકા પર પહોંચી જશે. વોડાફોન અને આઈડિયા છેલ્લા કેટલાક મહિનાથી દેવું ઓછું કરવા માટે અલગ-અલગ રસ્તે ફંડ મેળવી રહી છે. તેમાં ઈક્વિટી ઈનવેસ્ટમેન્ટ, કેપ્ટિવ ટાવર્સનું વેચાણ અને કેટલાક અન્ય રસ્તા સામેલ છે. આ બંને કંપની પર માર્ચના અંતમાં કુલ 1,14,000 કરોડ રૂપિયાનું દેવું હતું.